open-index/open-wikipedia-markdown huggingface dataset:
José Tomé Roca

**José Tomé Roca**, nado en Guitiriz o 3 de setembro de 1958, é un político galego do PSdeG-PSOE.

## Traxectoria 
Profesor de Tecnoloxía Agraria na Escola de Capacitación Agraria de Monforte de Lemos. Foi Secretario Xeral de UGT Lemos e concelleiro en Monforte de Lemos polo PSdeG-PSOE. 

Encabezou a candidatura do PSdeG-PSOE no concello de Monforte de Lemos nas eleccións municipais de 2003, sendo primeiro tenente de alcalde e concelleiro de medio ambiente baixo a alcaldía do nacionalista Severino Rodríguez Díaz. Nas eleccións autonómicas de 2005 foi elixido deputado e volveu ser elixido nas autonómicas de 2009, aínda que causou baixa o 6 de setembro de 2011.

Encabezou a candidatura socialista en Monforte de Lemos en 2007 e 2011, mellorando progresivamente os seus resultados, se ben os nacionalistas mantiveron a alcaldía (con maioría absoluta no primeiro caso e maioría simple no segundo), co cal formou parte da oposición. Nas eleccións municipais de 2015 encabezou de novo a candidatura do PSdeG-PSOE e logrou a vitoria con 6 concelleiros, polo que foi elixido alcalde e gobernou minoría. 

Nas eleccións municipais de 2019 volveu encabezar a candidatura do PSdeG-PSOE e acadou unha ampla maioría absoluta con 11 concelleiros, o que lle permitiu revalidar o cargo de alcalde de Monforte de Lemos. Impulsado por estes resultados, en xullo de 2019 foi elixido presidente da Deputación de Lugo mediante un pacto co BNG. En febreiro de 2022 foi elixido Secretario Provincial do PSdeG-PSOE de Lugo, tras alcanzar un acordo de integración co alcalde de Castroverde Xosé María Arias Fernández, o cal pasou a selo seu vicesecretario xeral. Nas eleccións municipais de 2023 revalidou a alcaldía con maioría absoluta e foi reelixido presidente da Deputación. En abril de 2025 foi reelixido Secretario Provincial tras impoñerse nas eleccións primarias ao deputado provincial e concelleiro en Paradela Iván Castro Díaz.

### Polémica 
En decembro de 2025, a raíz da denuncia anónima dunha muller nun programa televisivo de Cuatro, *Código 10*, foi acusado de acoso sexual. Aos poucos, dimitiu como presidente da Deputación de Lugo, deuse de baixa do PSdeG-PSOE e deixou de ser Secretario do partido na provincia, para poder defenderse, mais mantivo a acta como deputado provincial non adscrito e a alcaldía de Monforte, onde conseguiu que tódolos concelleiros se mantivesen fieis a el.

## Notas
## Véxase tamén 
### Bibliografía 
* 
### Outros artigos 
* Eleccións municipais en Monforte de Lemos

### Ligazóns externas 
* Ficha en galegos.info
Añón

Como topónimo **Añón** ("aña grande") pode referirse a:

;En Galiza
***Mañón**, concello da comarca de Ortegal;
****Mañón**, parroquia de dito concello;
***Cañón**, parroquia do concello de Celanova;
****Cañón**, lugar de dita parroquia;
***O Añón**, lugar da parroquia de Bértoa, no concello de Carballo;
***O Añón de Berdillo**, lugar da parroquia de Berdillo, no concello de Carballo;
***O Brañón**, lugar da parroquia de Lanzós, no concello de Vilalba;
***Castañón**, lugar da parroquia do Rosal, no concello do Rosal;
***Lantañón**, lugar da parroquia de Paradela, no concello de Meis;
***Rañón**, lugar da parroquia de Grixalba, no concello de Sobrado.

Amais, como apelido Añón pode referirse a:

***Nicolasa Añón Paz**, poeta galega (1810 - 1887);
***Francisco Añón Paz**, poeta e xornalista galego, irmán da anterior (1812 - 1878);
***Manolo Caamaño Añón**, artesán ceramista e escultor galego (n. 1950);
***Teresa Añón**, pintora e escultora galega;
***David Añón González**, futbolista galego (n. 1989).

## Véxase tamén
### Outros artigos
Barthélemy d'Eyck

'''Barthélemy d'Eyck** ou **van Eyck'* (ca. 1420 – 1470) foi un pintor da escola dos primitivos flamengos que traballou en Francia e probablemente no ducado de Borgoña como pintor e iluminador de manuscritos. Estivo activo aproximadamente entre 1440 e 1469.

[miniatura|280px|Miniatura do *[Le livre du coeur d’amour épris.]]
Malia que non hai ningún traballo documentado como seu que sobrevivise, foi eloxiado polos contemporáneos como o principal artista da súa época, e polo xeral acéptanse como súas algunhas obras importantes. En particular, Barthélemy foi aceptado por moitos expertos como a identidade dos artistas anteriomente coñecidos como o **mestre da Anunciación de Ais** polas pinturas, e o **mestre de René de Anjou** polos manuscrits iluminados. Crese que podería ser o "mestre das Sombras", responsable dalgunhas partes do calendario de Les Très Riches Heures du Duc de Berry.

## Notas 
## Véxase tamén
Bóveda da Capela Sistina

A **bóveda da capela Sistina** (en italiano: *Soffitto della Cappella Sistina*) é coñecida pola decoración pictórica que o papa Xulio II lle encargou a Michelangelo no ano 1508. Debía substituír a pintura que xa había na parte da bóveda da capela Sistina, na Cidade do Vaticano, que consistía nun fondo azul con estrelas douradas, obra realizada por Piero Matteo d'Amelia, que seguía a tradición dos templos paleocristiáns.

Na bóveda de canón rebaixada, o artista deseñou unha complexa arquitectura, onde incluíu o desenvolvemento das historias da Xénese narradas dende o cabo do altar até a porta de entrada da capela, nunha superficie de máis de cincocentos metros cadrados. Michelangelo traballou nela dende 1508 até o outono de 1512, e fíxoo el só, sen axudantes. O 1 de novembro de 1512, coa bóveda rematada, celebrouse a primeira misa.

## Notas 
## Véxase tamén 
### Bibliografía 
* 

* 

### Outros artigos 
* Capela Sistina
* Xuízo Final (Michelangelo)‎

### Ligazóns externas 
* O Vaticano, a Capela Sistina
* Imaxes dos Ignudi
Raül Romeva

**Raül Romeva i Rueda**, nado en Madrid o 12 de marzo de 1971 é un analista e político catalán, conselleiro de Asuntos e Relacións Institucionais e Exteriors e Transparencia da Generalitat de Cataluña (2016-2017). Foi destituído o 28 de outubro de 2017, polo Goberno de España en aplicación do artigo 155 da Constitución española de 1978.

Foi deputado no Parlamento de Cataluña dende 2015, onde se presentou como cabeza de lista pola circunscrición de Barcelona da candidatura independentista Junts pel Sí. Foi deputado no Parlamento Europeo (2004-2014) por Iniciativa per Catalunya Verds, adscrito no Grupo Parlamentario Os Verdes/Alianza Libre Europea.

O 14 de outubro de 2019, o Tribunal Supremo de España emitiu a sentenza do seu xuízo, que o condenou a 12 anos de prisión e inhabilitación polos delitos de sedición e malversación.

## Obra 
* 1997 — ''Pau i seguretat a Europa: prevenció de conflictes armats a l'Europa de la postguerra freda* (CUNESCO, 1997)
* 1999 — *Bòsnia-Hercegovina: lliçons d'una guerra* (UNESCO, 1998) ISBN 978-84-89622-60-9
* 2000 — *Desarme y desarrollo: claves para armar conciencias* (Intermón Oxfam, 2000) ISBN 978-84-89970-72-4
* 2003 — *Bosnia en paz: lecciones, retos y oportunidades de una posguerra contemporánea* (Catarata, 2003) ISBN: 84-8319-158-X
* 2003 — *Guerra, posguerra y paz: pautas para el análisis y la intervención en contextos posbélicos o postacuerdo* (Icaria, 2003) ISBN 978-84-7426-652-8
* 2012 — *Sayonara Sushi'' (Novela / Plaza & Janés / Rosa dels Vents 2012) ISBN 978-84-01-38800-2

## Notas 
## Véxase tamén 
### Ligazóns externas 
* Páxina web persoal
*Blog de Raül Romeva
Apeadeiro

Como topónimo **Apeadeiro** pode referirse a:

;En Galiza
***Apeadeiro**, lugar da parroquia de Cecebre, no concello de Cambre;
***O Apeadeiro**, lugar da parroquia de Aranga, no concello de Aranga;
***O Apeadeiro**, lugar da parroquia de Vilanova, no concello de Miño;
***O Apeadeiro de Orosa**, lugar da parroquia de Vilarraso, no concello de Aranga.

## Véxase tamén
### Outros artigos
Ferrer Bassa

**Ferrer Bassa**, tamén documentado como **Jaume Ferrer Bassa**, nado en Les Gunyoles (?), 1285, e finado en Barcelona en 1348, foi un pintor e miniaturista da Coroa de Aragón, onde traballou de xeito intenso para a corte de Afonso IV de Aragón e Pedro IV de Aragón.

Ferrer Bassa abandonou a inicial influencia francogótica e, coma outros pintores da Coroa de Aragón, recibiu tanto a influencia da escola florentina como da escola sienesa, despois de entrar en contacto con estes movementos durante unha estadía en Italia.
Considéraselle, xunto co seu fillo Arnau, coma o fundador do principal obradoiro de italianismo pictórico en Barcelona e da Coroa de Aragón.

Os historiadores de comezos do século XX chamárono o «Giotto catalán».
Hai datos da súa biografía nas cidades de Zaragoza e Barcelona entre os anos 1324 e 1348, cando se cre que morreu de peste xunto co seu fillo Arnau Bassa.

## Notas 
## Véxase tamén
Devin Wright

**Devin Noel Wright Rodríguez**, máis coñecido como **Devin Wright**, nado o 5 de outubro de 1986 en Lugo, é un xogador profesional de baloncesto galego que xoga no Covirán Granada da LEB Ouro. Cunha alzada de 2,01 metros ocupa a posicións de ala-pivote e pivote. Foi internacional coa selección española en categorías inferiores. É fillo do estadounidense Jimmy Wright, un dos xogadores máis importantes da historia do Breogán.

## Traxectoria 
*20px|border Granada (filial) (1ª Andaluza e EBA, 2004-2008)
*20px|border Mérida (LEB Bronce, 2008–2009)
*20px|border Adepal Alcazar (LEB, 2009-2011)
*20px|border Andorra (LEB Prata e LEB Ouro, 2011-2013)
*20px|border Melilla (LEB, 2013-2015)
*20px|border Breogán (LEB, 2015-2016)
*20px|border Ourense (LEB, 2016-2017)

## Títulos 
* Liga LEB (Bàsquet Club Andorra, 2014)
* Copa Príncipe de Asturias (Bàsquet Club Andorra, 2014)

## Véxase tamén 
### Ligazóns externas 
* Ficha en feb.es
Club Melilla Baloncesto

O **Club Melilla Baloncesto**, coñecido tamén coma **Melilla Sport Capital** por motivos de patrocinio, é un club de baloncesto profesional español con sede na cidade autónoma de Melilla.

## Véxase tamén 
### Ligazóns externas 
* Sitio web oficial
Muriel Casals

**Muriel Casals i Couturier**, nada en Aviñón (Francia) o 6 de abril de 1945 e finada en Barcelona o 14 de febreiro de 2016, foi unha economista e política catalá.

## Traxectoria 
Foi profesora emérita do Departamento de Economía e de Historia Económica da Universidade Autónoma de Barcelona, da cal foi vicerreitora de Relacións internacionais e Cooperación entre 2002 e 2005. Fixo algunhas estadías en universidades británicas como a Universidade de Edimburgo, a London School of Economics e a Universidade de Gales en Bangor.

Era colaboradora habitual do semanario *El Temps* e do programa *Economia i empresa* de Catalunya Informació. Foi membro do consello de administración da Corporació Catalana de Ràdio i Televisió (1983-1988), e membro do Consell Català del Moviment Europeu. Formou parte da xunta do Ateneu Barcelonès (2003-2007).

Dende o ano 2008 era membro da xunta de Òmnium Cultural, e dende o 20 de marzo de 2010 exerceu como presidenta. En xullo de 2015 deixou o cargo para presentarse de número tres na lista da coalición independentista Junts pel Sí das eleccións ao Parlamento de Cataluña de 2015. Foi substituída por Jordi Cuixart á fronte de Òmnium.

O 30 de xaneiro de 2016 sufriu un accidente en Barcelona ao ser atropelada por unha bicicleta. Caeu e sufriu un traumatismo craneoencefálico cun hematoma subdural que requiriu unha drenaxe cirúrxica. Ademais, fracturou a pelve. Foi intervida de urxencia no Hospital Clínic de Barcelona, onde faleceu o 14 de febreiro de 2016.

## Obra 
* 1992 *La indústria a Catalunya. Tèxtil i confecció* (en col·laboració amb V. Fabregat, F. Balcells i O. Homs), Departament d'Indústria i Energia de la Generalitat de Cataluña
* 1994 *Crisi i renovació del tèxtil: La diversificació de la base econòmica* dins *Sabadell: Indústria i Ciutat. 1800-1980*, J.M. Benaut, E. Deu, J. Calvet (eds.) Abadía de Montserrat
* 1999 *La cultura, el mercat i la política* dins *Informe per a la Catalunya del 2000. Societat, Economia, Política, Cultura*. Fundació Jaume Bofill. Mediterrànea
* 2000 *Women and Work in Catalonia: Is Catalonia still a working society?* dins *Networking Europe. Eassys on Regionalism and SocialDemocracy*. E Bort e N. Evans (eds.) Liverpool University Press
* 2007 *Solving the "national" problems of Europe* dins *European Union, the Next Fifty Years* (FT-LSE)
* 2007 *Per una Europa Oberta* dins *Onze de Frankfurt*. Institut Ramon Llull

## Notas 
## Véxase tamén 
### Ligazóns externas 
* Blog de Muriel Casals no Òmnium Cultural 
* Entrevista en directe!cat (17 de marzo de 2010) 
* Entrevista en *El Periódico* (26 de abril de 2010) 
* Entrevista no diario *Avui* (29 de maio de 2010)
Trek

**Trek Bicycle Corporation**, marca habitualmente coñecida como **Trek**, é unha empresa estadounidense de bicicletas que distribúe baixo os nomes de Trek, Gary Fisher, Bontrager, Klein e antes tamén, Lemond Racing Cycles. Trek está situada entre as maiores do mundo por produción. A sede da empresa está situada en Waterloo, no estado de Wisconsin, Estados Unidos. 

O nome de Trek vén da palabra do afrikaans que significa "viaxe".[miniatura|left|300px|A bicicleta Trek coa que [Jens Voigt conseguiu o Récord da Hora en 2014.]]

## Véxase tamén 
### Ligazóns externas 
* Páxina web oficial
Rafael Sisto

**Rafael Carlos Sisto Edreira**, nado en Luou (Teo) o 30 de xaneiro de 1963, é un político galego. 

## Traxectoria 
Licenciado en Ciencias Químicas e doutorado en Ciencias da Educación pola Universidade de Santiago de Compostela. É profesor de Ensinanza Secundaria. Concelleiro en Teo dende as eleccións municipais de 2003, nas cales foi elixido como número 2 do BNG, situándose na oposición. Trala vitoria do BNG nas municipais de 2007 pasou a ser tenente de alcalde e ocupar diversas responsabilidades de goberno, baixo o mandato de Martiño Noriega. Continuou tras revalidar o BNG o goberno con maioría absoluta nas municipais de 2011. En marzo de 2012, xunto con Noriega e outros 5 concelleiros, abandonou o BNG trala marcha do Encontro Irmandiño da formación, pasando a constituír posteriormente Anova-Irmandade Nacionalista. No 2013 foi elixido membro da Coordinadora Nacional do novo partido.

Nas eleccións municipais de 2015, trala marcha de Martiño Noriega a Santiago de Compostela, encabezou a candidatura de Son de Teo-ANOVA e logrou a alcaldía, tras sela forza máis votada, e estableceu un pacto de goberno co PSdeG liderado por Uxía Lemus. Ademais da alcaldía tamén asumiu as áreas de Persoal, Economía e Facenda, Saneamento e Abastecemento, Medio Natural e Lingua do Concello. No tramo final do mandato sumouse á proposta do seu antecesor Martiño Noriega, entón alcalde compostelán, de fusiona-lo concello da capital cos municipios de Teo, Ames ou Val do Dubra. Nas eleccións municipais de 2019 sufriu unha considerable desfeita ó pasar de 7 a 4 concelleiros, converténdose o PPdeG en primeira forza pese a estancarse en 7 edís, e cos seus socios do PSdeG-PSOE empatando a 4 edís con eles, se ben seguían contando con máis votos. Desta maneira, finalmente acadou de novo a alcaldía, renovando o pacto de goberno cos socialistas de Uxía Lemus pero necesitando o apoio dos 2 edís do BNG na investidura. En outubro de 2021 expulsou os concelleiros socialistas do executivo local e continuou gobernando en minoría. Renunciou a presentarse á reelección nas municipais de 2023, nas cales o seu grupo pasou a denominarse Proxecto Común de Teo e pechou a súa lista.

## Notas 
## Véxase tamén 
### Outros artigos 
*Eleccións municipais en Teo
Antela

**Antela** pódese referir a:
***Antela**, antropónimo galego feminino de orixe galaica/latino.

Como topónimo **Antela** ("anta pequena") pode referirse a:

;En Galiza
***Antela**, lugar da parroquia de Tortoreos, no concello das Neves;
***Antela**, lugar da parroquia de Ribadetea, no concello de Ponteareas;
***A Pardantela**, lugar da parroquia de Prado, no concello de Ponteareas.

;Lagoa de Galiza
***Lagoa de Antela**, na comarca da Limia.

;Deportes
***Antela Fútbol Club**, equipo de fútbol de Xinzo de Limia.

## Véxase tamén
### Outros artigos
Aquelcabo

Como topónimo **Aquelcabo** pode referirse a:

;En Galiza
***Aquelcabo** lugar da parroquia de Vilantime, no concello de Arzúa;
***Aquelcabo** lugar da parroquia de Guntín, no concello de Bóveda;
***Aquelcabo** lugar da parroquia de Osmo, no concello de Cenlle;
***Aquelcabo** lugar da parroquia de Filgueira, no concello de Palas de Rei.

## Véxase tamén
### Outros artigos
Aral

O topónimo **Aral** pode referirse a:

;En Galiza
***Aral**, lugar da parroquia de Saiáns, no concello de Vigo;
***O Aral**, lugar da parroquia de San Salvador de Treba, no concello de Tomiño.

## Véxase tamén
### Outros artigos
***Aral**, mar interior da Asia Central.
Aralde

O topónimo **Aralde** pode referirse a:

;En Galiza
***Aralde**, lugar da parroquia de Sobrán (San Martiño de Fóra), no concello de Vilagarcía de Arousa;
***Aralde**, lugar da parroquia de Magazos, no concello de Viveiro.

## Véxase tamén
### Outros artigos
Aranza

Como topónimo **Aranza** pode referirse a:

;En Galiza
***Aranza**, parroquia do concello de Baralla;
****Aranza**, lugar de dita parroquia.
***Aranza**, lugar da parroquia de Soutomaior, no concello de Soutomaior.

Como antropónimo, pode referirse a:

***Aranza**, antropónimo feminino galego a partir do topónimo Aranza, posibelmente do éuscaro *arantzazu*, lugar con toxos, espiños.
Pedra da Arca

O nome de **Pedra da Arca** pode facer referencia a tres dolmens:

***Pedra da Arca**, no concello de Malpica de Bergantiños;
***Pedra da Arca**, no concello de Dumbría;
***Pedra da Arca**, no concello da Pontenova.

## Véxase tamén
### Outros artigos
Salve, Oh Patria

**¡Salve, oh patria!** é o himno nacional de Ecuador. Componse de 6 estrofas e un máis un coro, das cales só se cantan a segunda estrofa e o coro. A súa letra foi escrita por Juan León Mera e a súa música foi composta polo francés Antonio Neumane, quen se inspirou na do *Himno a Pío IX* de Gaetano Magazzari. O himno tivo algúns proxectos de reforma até acadar a súa forma definitiva en 1948. Foi oficialmente estreado o 10 de agosto de 1870 durante a segunda presidencia de Gabriel García Moreno

É a composición musical patriótica que representa ó país e que, xunto coa bandeira e o escudo, ten a categoría de símbolo patrio.

## Letra 
:: **CORO**

: ­Salve oh Patria, ¡mil veces! 
:¡Oh Patria! ¡Gloria a ti! ¡Gloria a ti!
:Ya tu pecho, tu pecho rebosa.
:Gozo y paz, ya tu pecho rebosa;
:y tu frente, tu frente radiosa,
:más que el sol contemplamos lucir.
:Y tu frente, tu frente radiosa,
:más que el sol contemplamos lucir.
:­

::**ESTROFAS**

:: **I**
: Indignados tus hijos del yugo
: que te impuso la ibérica audacia,
: de la injusta y horrenda desgracia
: que pesaba fatal sobre ti,
: santa voz a los cielos alzaron,
: voz de noble y sin par juramento,
: de vengarte del monstruo sangriento,
: de romper ese yugo servil.

:: **II**
: Los primeros los hijos del suelo
: que, soberbio; el Pichincha decora
: te aclamaron por siempre señora
: y vertieron su sangre por ti.
: Dios miró y aceptó el holocausto,
: y esa sangre fue germen fecundo
: de otros héroes que, atónito, el mundo
: vio en tu torno a millares surgir.

:: **III**
: De estos héroes al brazo de hierro
: nada tuvo invencible la tierra,
: y del valle a la altísima sierra
: se escuchaba el fragor de la lid;
: tras la lid la victoria volaba,
: libertad tras el triunfo venía,
: y al león destrozado se oía
: de impotencia y despecho rugir.

:: **IV**
: Cedió al fin la fiereza española,
: y hoy, oh Patria, tu libre existencia
: es la noble y magnífica herencia
: que nos dio, el heroísmo feliz;
: de las manos paternas la hubimos,
: nadie intente arrancárnosla ahora,
: ni nuestra ira excitar vengadora
: quiera, necio o audaz, contra sí.

:: **V**
: Nadie, oh Patria, lo intente. Las sombras
: de tus héroes gloriosos nos miran,
: y el valor y el orgullo que inspiran
: son augurios de triunfos por ti.
: Venga el hierro y el plomo fulmíneo,
: que a la idea de guerra y venganza
: se despierta la heroica pujanza
: que hizo al fiero español sucumbir.

:: **VI**
: Y si nuevas cadenas prepara
: la injusticia de bárbara suerte,
: ­gran Pichincha! prevén tú la muerte
: de la Patria y sus hijos al fin;
: Hunde al punto en tus hondas entrañas
: cuanto existe en tu tierra el tirano
: huelle solo cenizas y en vano
: busque rastro de ser junto a ti.

## Notas
Sarna da maceira

miniatura|Sarna nunha mazá

[miniatura|Lesións da sarna da maceira nas follas dunha [maceira brava.]]
A **sarna da maceira**, é unha doenza das maceiras orixinada polo fungo *Venturia inaequalis*, que produce lesións ou máculas escuras sobre as follas, os froitos e algunhas veces nas crecenzas ou fillos.

As plantas afectadas pode que solten o seu froito anticipadamente, derivando posibelmente en elevadas perdas das colleitas. A sarna da maceira preséntase xeralmente cando as mazás están xa maduras, porén causa máis dano en zonas onde a primavera e o verán son fríos e húmidos.

Todas as especies de poma poden verse afectadas por este padecemento, mais existen variedades resistentes. Acháronse quince xenes en cultivares de maceira que conferen resistencia contra esta sarna. Augúrase o uso de técnicas de cisxenese para introducir eses xenes nos cultivares comerciais, e polo tanto crear novos cultivares resistentes. Iso pode lograrse mediante a mellora xética convencional, mais collería máis de 50 anos logralo.

Un tratamento común da enfermidade é asperxir de xeito regulado funxicidas, obténdose a maior parte das veces un control efectivo; un xeito de reducir a incidencia da sarna é retirar da horta as follas que caen polo outono, pois é nelas onde o fungo pasa o inverno e son a orixe da infección primaria da primavera seguinte.

## Notas 
## Véxase tamén 
### Ligazóns externas 
* Sarna da maceira - *Venturia inaequalis*
Botrite

A **botrite** (***Botryotinia***) é o nome común dun xénero de fungoss ascomicetes que produce varias doenzas vexetais. A maioría das formas anamórficas de *Botryotinia* inclúense no xénero de fungos imperfectos ***Botrytis***. O xénero inclúe 22 especies e mais un híbrido.

## Reprodución 
miniatura|esquerda|Representación artística dun conidióforo de botrite ao microscopio
A reprodución sexual lévase a cabo mediante ascosporas producidas en apotecios, mentres que unha forma de reprodución asexual é mediante conidios.
É típica a formación de esclerocios de forma plano-convexoide.

## Patóxeno 
As enfermidades causadas polas especies de *Botryotinia* aparecen de forma primaria como unha praga das flores e podremia dos fruoitos ademais de tachas nas follas e bulbos podres no campo e en produtos almacenados. O fungo induce morte celular do hospedador e un decaemento progresivo do tecido infectado da planta, de onde o fungo toma os seus nutrientes.

## Especies 
*Botryotinia fuckeliana* (ou *Botrytis cinerea*) é unha especie importante para a industria vinícola e para a horticultura. Outras especies economicamente importantes inclúen *Botryotinia convoluta* (a especie tipo do xénero), *Botryotinia polyblastis*, *Botrytis allii* e *Botrytis fabae*.

## Notas 
## Véxase tamén
Gorka Urtaran

**Gorka Urtaran Agirre**, nado en Vitoria o 21 de decembro de 1973, é un político español, membro do Partido Nacionalista Vasco. Dende o 13 de xuño de 2015 é alcalde de Vitoria.

## Biografía 
Gorka Urtaran naceu en Vitoria o 21 de decembro de 1973. Cursou os seus estudos no colexio San Viator da capital arabesa e licenciouse en socioloxía no ano 1998 pola Universidade do País Vasco. Afiliouse ao Partido Nacionalista Vasco (PNV) en 1994 e foi elixido concelleiro en Vitoria no ano 2011, onde é o voceiro do PNV.

Nas eleccións de 2015, foi o candidato da súa formación á alcaldía de Vitoria. Obtivo o terceiro posto, por detrás do Partido Popular e EH Bildu. Logrou o apoio de EH Bildu e o PSE-EE para ser elixido alcalde. Finalmente, foi elixido co apoio de PNV, EH Bildu, Irabazi (coalición de Equo e Ezker Anitza) e Sumando-Hemen Gaude (candidatura apoiada por Podemos).

## Notas 
## Véxase tamén 
### Ligazóns externas 
* Sitio web oficial
Carlos II de Navarra

250px|miniatura|Carlos de Navarra nun estrado de Pré-aux-Clercs arenga unha multitude de parisienses. Ilustración extraída das *Grandes Crónicas de Francia*.
**Carlos II de Navarra**, nado en Évreux o 10 de outubro de 1332 e finado en Pamplona o 1 de xaneiro de 1387, coñecido tamén como **Carlos II de Évreux** ou **Carlos o Malo** (*le Mauvais* en francés), foi conde de Évreux dende o 23 de setembro de 1343 ata 1378, momento en que o condado lle é incautado por parte do rei de Francia Carlos V. Foi rei de Navarra dende o 6 de outubro de 1349 ata a súa morte.

## Familia 
Fillo de Filipe III de Évreux e Xoana II de Navarra, sucedeu á súa nai no trono navarro cando morreu en 1349. Casou en Vivier-en-Brie en 1351 con Xoana de Francia, filla de Xoán II de Francia e Bona de Luxemburgo. Desta unión naceron:
* A infanta María de Navarra (1360-1410), casada en 1393 con Afonso V de Ribagorza.
* O infante Carlos III de Navarra (1361 - 1425), rei de Navarra.
* A infanta Bona de Navarra (1364-1389).
* O infante Pedro de Navarra (1366 - 1412), conde de Mortain.
* O infante Filipe de Navarra (1368).
* A infanta Xoana de Navarra (1370 - 1437), casada en 1386 con Xoán V da Bretaña e en 1403 con Henrique IV de Inglaterra.
* A infanta Branca de Navarra e Valois (1372 - 1385).

## Véxase tamén 
### Ligazóns externas 
* Carlos II de Navarra (Charles II de Navarre, dit Charles le Mauvais)
Joseba Asiron

**Joseba Asiron Saez**, nado en Pamplona o 14 de abril de 1962, é un historiador, profesor de ikastola e político navarro, alcalde de Pamplona pola coalición Euskal Herria Bildu desde decembro de 2023, cargo que xa ocupou entre o 13 de xuño de 2015 ata o 15 de xuño de 2019.

## Traxectoria 
Naceu en Pamplona o 14 de abril de 1962, enriba da famosa Churrería da Mañueta. É licenciado en Historia da Arte pola Universidade de Zaragoza (1989) e doutor nesta materia pola Universidade de Navarra (2009) cunha tese sobre as torres de liñaxe, casas forte e pazos de cabo de armaría na Navarra medieval. É, ademais, profesor da ikastola San Fermín, na localidade de Zizur Menor, desde 1991. Está casado e é pai dunha filla e un fillo.

Presentouse como cabeza de lista de Euskal Herria Bildu á alcaldía de Pamplona nas eleccións municipais de 2015, nas cales a súa formación resultou a segunda forza máis votada tras UPN, que optaba á reelección de alcalde con Enrique Maya. Un pacto de investidura cuadripartito entre Geroa Bai, Aranzadi - Iruñea Denon Artean - Pamplona En Común (marca de Podemos) e Izquierda-Ezkerra (marca de IU) outorgoulle o bastón de mando municipal na constitución do Concello o 13 de xuño de 2015, nunha votación na que Asirón obtivo 14 votos, Enrique Maya logrou 10 apoios, mentres que a socialista Maite Esporrín logrou 3 apoios. Converteuse así no primeiro alcalde da esquerda abertzale na capital de Navarra, tras arrebatar a alcaldía a Unión del Pueblo Navarro (UPN) que gobernaba a cidade desde 1999, con Yolanda Barcina, primeiro, e Enrique Maya, despois.

Tras a súa investidura como novo alcalde, en declaracións aos medios, fixo alusión ao Privilexio da Unión (1423) que unificou os tres burgos de Pamplona no século XV, desexando que o seu mandato permitise "superar os fosos e as murallas que nos separaron". Finalmente, concluíu recordando a frase que, en latín, aparece no lintel interior da porta 11 de acceso ao Concello de Pamplona: "A porta está aberta para todos, pero sobre todo o corazón" ("Patet omnibus jauna, cor valde magis").

## Notas 
## Véxase tamén 
### Ligazóns externas 
* Biografía de Joseba Asiron
Araña vermella

O **ácaro-araña vermello** ou simplemente **araña vermella** (***Tetranychus urticae***) é unha das moitas especies de tetraníquidos ou *ácaros vermellos* que se alimenten de plantas que se atopan en ambientes secos de todo o mundo e que xeralmente se consideran unha praga moi importante da agricultura e a xardinaxe. O seu xenoma foi completamente secuenciado no ano 2011, sendo o primeiro xenoma secuenciado entre os arácnidos.

## Distribución 
*Tetranychus urticae* orixinariamente era nativa de Eurasia, mais adquiriu unha distribución cosmopolita.

Atópase distribuído por toda a Península Ibérica, en lugares cálidos de climas lenes (especialmente na zona mediterránea e o sur peninsular, sendo raro en Galicia).

## Descrición 
miniatura|left|Colonia de arañas vermellas.
*Tetranychus urticae* é extremadamente pequena, dificilmente visíbel a simple vista, só se ollan máculas averdadas ou avermelladas nas follas e talos; as femias adultas miden uns 0,4&nbsp;mm de longo. A araña vermella, que se pode ver en invernadoiros e zonas tropicais e temperadas, segrega unha fina arañeira por riba e por baixo das follas.

## Ciclo vital 
O ciclo de actividade dos ovos até seren adultos é moi rápido, entre 8 e 14 días con temperaturas entre 23 e 30&nbsp;°C dando xeracións durante todo o ano.
A humidade relativa ha ser mediana, nin moi alta nin moi baixa, xa que pode provocar a morte das larvas e retardar o seu desenvolvemento.

Pódense espallar por toda unha leira coa axuda do vento.

O ovo de *T. urticae* é translúcido e semellante a unha pequena perla. Eclosiona e sae unha ninfa que se volve protoninfa e despois se converte nunha deutoninfa, a cal amosa estadios de quiescencia. O adulto é tipicamente de cor verde pálida gran parte do ano, mais as xeracións serodias son de cor arroibada, as femias apareadas pasan o inverno en estadio de diapausa.

## Control e prevención 
# Vixiar temporalmente os estados de crecemento das plantas máis novas.
# É recomendábel eliminar as más herbas e culturas anteriores e aplicar doses de fertilizantes equilibradas
# A aplicación de praguicides, neste caso, acaricidas, farase cando se detecten os primeiros estados de desenvolvemento da praga dirixíndoos ás fontes de infestación.
O ácaro vermello presenta unha gran resistencia aos acaricidas, por este motivo é especialmente importante facer un uso alternante destes.

A utilitzación de insecticidas coma os piretroides poden provocar un aumento da poboación destes ácaros.

## Notas 
## Véxase tamén 
### Ligazóns externas 
* MEMS Movie Gallery, spider mite used for demonstrating microelectromechanical systems technology
Estación de Olite

A **estación de Olite-Erriberri** é unha estación de tren de Adif situada no municipio español de Olite, en Navarra. Dispón unicamente de servizos de Media Distancia operados por Renfe.

## Situación ferroviaria 
A estación atópase no punto quilométrico 133,4 da liña de ferrocarril que une Castejón con Altsasu, as dúas localidades en Navarra, a 385 metros de altitude.

## Historia 
A estación foi aberta ao tráfico o 15 de setembro de 1860 coa apertura do tramo Caparroso-Pamplona da liña férrea que pretendía unir Zaragoza con Navarra por parte da Compañía do Ferrocarril de Zaragoza a Pamplona. Esta última non tardaría en unirse coa compañía do ferrocarril de Zaragoza a Barcelona dando lugar á compañía dos Ferrocarrís de Zaragoza a Pamplona e Barcelona. O 1 de abril de 1878 a súa mala situación económica forzouna a aceptar unha fusión con Norte. En 1941, a nacionalización do ferrocarril en España supuxo a integración de Norte na recentemente creada Renfe. Desde o 31 de decembro de 2004 Renfe explota a liña mentres que Adif é a titular das instalacións ferroviarias.

## A estación 
Sitúase ao leste do núcleo urbano. O edificio para viaxeiros nunha ampla estrutura realizada con ladrillo de base rectangular, dúas alturas e tellado en pico de varias vertentes. Os seus vans, sete portas e sete xanelas en ambas as fachadas están decorados con arcos de medio punto. Ten dúas plataformas, unha lateral e outra central á que acceden dúas vías. No exterior existe un aparcadoiro habilitado.

## Servizos ferroviarios 
### Media Distancia 
## Notas 
## Véxase tamén 
### Ligazóns externas 
*Información na páxina de Adif
Pinarello

**Cicli Pinarello S.p.A.**, máis coñecida como **Pinarello** é unha empresa italiana fabricante de bicicletas con sede na cidade véneta de Treviso. A empresa foi fundada en 1952 por Giovanni Pinarello e fabrica bicicletas feitas maioritariamente a man para estrada, pista ou ciclocross.
miniatura|left|200px|Unha PinarelloDogma F8 co Shimano Dura Ace Di2 e o Enve 6.7 Wheelset

Durante moitos anos, Pinarello patrocinou durante moitos anos a varios equipos ciclistas profesionais como o Banesto ou o Telekom. Corredores como Miguel Indurain ou Jan Ullrich gañaron varias Grandes Voltas empregando bicicletas desta marca italiana.

Na actualidade, Pinarello patrocina ao equipo inglés, Team Sky. Ata o ano 2013, Pinarello tamén patrocinou ao Movistar Team. Pinarello conta cunha empresa filial, Ópera.

## Véxase tamén 
### Ligazóns externas 
* Sitio web oficial
European County Board

O **European County Board** ou **ECB** é o ente regulador do hurling, fútbol gaélico, camogie e peil na Europa Continental. Está afiliada a Gaelic Athletic Association. Está dividida en 5 rexións que son Benelux, Sur/Este, Francia, Iberia e Nordica. Dende a convención de novembro de 2016 pasa a denominarse Gaelic Games Europe

## Torneos
E a encargada de organizar e xestionar o campionato Pan Europeo, a Liga de Campións, Campionato Benelux, Campionato Sur/Este, Campionato Ibérico e Campionato Nordico.

### Ligazóns externas
*Páxina oficial do ECB
*Páxina do ECB en Facebook 
*Páxina do ECB en Twitter
Titanoboa

***Titanoboa***, que significa "boa xigante", é un xénero extinto de cobra que viviu na rexión de La Guajira (nordeste de Colombia) aproximadamente hai 60–58 millóns de anos, durante o paleoceno. A única especia, a *Titanoboa cerrejonensis*, é a meirande, máis longa e pesada cobra que se coñece, superando á anterior cobra co récord, a *Gigantophis*.

## Notas 
## Véxase tamén 
### Ligazóns externas 
* Artigo da BBC sobre a Titanoboa
Juan María Aburto

**Juan María Aburto Rike**, nado en Bilbao o 28 de marzo de 1961, é un político vasco, membro do Partido Nacionalista Vasco. Dende o 13 de xuño de 2015 é alcalde de Bilbao.

## Biografía 
É licenciado en Dereito pola Universidade de Deusto. Traballou como director de servizos entre 1991 e 1994 para o Goberno Vasco, no equipo do entón Conselleiro de Interior Juan María Atutxa. En 1994 foi nomeado director xeral do Réxime Xurídico e Función Pública da Deputación Foral de Biscaia e en 2003 pasaría a ser deputado foral de Acción Social. En xuño de 2011 foi nomeado Deputado Foral de Presidencia, converténdose na man dereita do deputado xeral José Luis Bilbao. En decembro do 2012 foi designado Conselleiro de Emprego e Políticas Sociais do Goberno Vasco, tendo que deixar o seu cargo na deputación.

O 1 de outubro de 2014 fixo pública a súa candidatura á alcaldía do concello de Bilbao polo Partido Nacionalista Vasco e en febreiro de 2015 dimitiu como conselleiro de Emprego e Asuntos Sociais, sendo substituído por Ángel Tarsicio Toña Güenaga. O 13 de xuño de 2015 foi proclamado alcalde de Bilbao, grazas a un acordo de investidura co PSE-EE.

## Notas
Josep Tapiró i Baró

**Josep Tapiró i Baró**, nado en Reus o 7 de febreiro de 1836, e finado en Tánxer o 4 de outubro de 1913, foi un pintor catalán, coñecido polas súa acuarelas con retratos dos habitantes de Tánxer.

Formouse en Reus e Barcelona coincidindo con Marià Fortuny. Grazas a numerosas viaxes a través de Europa entre 1863 e 1870, consolidou o seu estilo, compartindo temática co seu amigo. Viaxaron xuntos até Marrocos por primeira vez en 1871, un feito decisivo na vida dos dous artistas. Cando Fortuny morreu, Tapiró decidiu instalarse en Tánxer en 1877, onde ficaría por trinta anos, até 1913. En Tánxer especializaríase definitivamente na técnica da acuarela, especialmente retratos e escenas de interior da vida cotiá marroquí.

## Notas 
## Véxase tamén
Juan Fernández de Navarrete

**Juan Fernández de Navarrete**, nado en Logroño, 1526, e finado en Toledo o 28 de marzo de 1579, foi un pintor español do Renacemento coñecido como **Navarrete o Mudo**. Destacou polo seu traballo ó servizo de Filipe II, o cal nomeaouno pintor real en 1568 despois da morte de Gaspar Becerra e encargoulle diversas series de lenzos para decorar os muros do mosteiro do Escorial, o cal estaba en construción dende 1563.

## Notas 
## Véxase tamén 
### Ligazóns externas 
* Fernández de Navarrete no Museo do Prado
Juan Sánchez Cotán

**Juan Sánchez Cotán**, nado en Orgaz en 1560, e finado en Granada o 8 de setembro de 1627, foi un pintor español discípulo de Blas de Prado e influído por algúns artistas que traballaron no mosteiro do Escorial, como Luca Cambiaso ou Juan Fernández de Navarrete. Sánchez Cotán traballou en Toledo, onde contou cunha importante clientela, até que en 1603 deciciu ingresar como irmán da Orde dos Cartuxos, unha das ordes relixiosas de máis estrita observancia. Estableceuse en Granada até o seu pasamento o 8 de setembro de 1627.

## Notas 
## Véxase tamén 
### Ligazóns externas 
* Juan Sánchez Cotán no Museo do Prado
Vrancke van der Stockt

**Vrancke van der Stockt**, nado en Bruxelas antes de 1420, e finado ibídem o 14 de xullo de 1495 foi un debuxante e pintor flamengo seguidor de Rogier van der Weyden, con quen probablemente traballou. As poucas obras súas que se conservaron pódense considerar que son da escola dos flamengos primitivos.

Van der Stockt tivo o contacto coa pintura grazas ó seu pai, o tamén pintor Jan van der Stockt, de quen herdou o obradoiro e todo o material necesario para exercer o oficio en 1445, ano no que se converte en membro do gremio de San Lucas. Foi un seguidor do estilo de Rogier van der Weyden, de quen moi probablemente foi colaborador. Cando Rogier morreu en 1464 pasou a ser pintor da cidade de Bruxelas, malia que inicialmente decidira non nomear ningún outro pintor oficial.

## Notas 
## Véxase tamén 
### Ligazóns externas 
* Inventario de obras de artistas flamengos do século XV
William-Adolphe Bouguereau

** William-Adolphe Bouguereau**, nado en La Rochelle o 30 de novembro de 1825, e finado ibídem o 19 de agosto de 1905, foi un pintor academicista francés. Cun talento claro dende cativo, recibiu formación artística nunha das escolas de arte máis prestixiosas do seu tempo, a Escola de Belas Artes de París, da cal posteriormente se convertería en mestre. Tamén foi mestre da Académie Julian. A súa carreira floreceu na época de ouro do academicismo, do cal foi un fervente defensor, e un dos seus representantes máis senlleiros.

A súa pintura caracterízase polo completo dominio da forma e da técnica, cun acabado de alta calidade, que acadan grandes efectos de realismo. En termos de estilo, foi parte da corrente ecléctica que dominou a segunda merade do século XIX, mesturando elementos do neoclasicismo e do romanticismo nun enfoque naturalista cunha boa dose de idealismo. Deixou unha obra vasta, centrada en temas mitolóxicos, alegóricos, históricos e relixiosos, e retratos nus e de xoves campesiñas.

## Notas 
## Véxase tamén 
### Ligazóns externas 
* 
* 
* 
*
Voivodato de Nowogródek (1507-1795)

miniatura|Bandeira
thumb|dereita|200px|Localización do voivodato na Coroa de Polonia e Lituania.
O **voivodato de Nowogródek** (en ; en ; en ) foi unha división administrativa do Gran Ducado de Lituania (dende 1507), e a partir da Unión de Lublin, da Coroa de Polonia e Lituania. A súa capital era a cidade de Nowogródek (hoxe en Belarús).
## Subdivisións 
O voivodato estaba dividido en tres condados: os condados de Nowogródek, Słonim e Wołkowysk.

## Véxase tamén 
* Organización territorial do Gran Ducado de Lituania
Concello de Nowinka

O **concello de Nowinka** (en ) é un concello *(gmina)* rural do condado de Augustów, en Polonia. O seu centro administrativo é a localidade homónima, a aproximadamente 10&nbsp;km ao norte de Augustów.

O concello ten unha superficie de 203,84&nbsp;km2, e unha poboación total de 2.790 habitantes (2006).
Ibon Areso

**Ibon María Areso Mendiguren**, nado en Bilbao o 20 de maio de 1944, é un arquitecto e político vasco, membro do Partido Nacionalista Vasco.

## Biografía 
En xuño de 1991 foi elixido concelleiro no concello de Bilbao e o entón alcalde Josu Ortuondo nomeouno responsable da Área de Urbanismo e Medio, exercendo tamén o cargo de Tenente de Alcalde. Foi membro da corporación municipal ata xuño de 2015.

En marzo de 2014 foi nomeado alcalde da vila de Bilbao tras a morte do anterior, Iñaki Azkuna. Antes do falecemento de Azkuna, foi Concelleiro Delegado da Área de Urbanismo e Coordinador de Políticas de Planificación Urbana no citado concello.

## Notas
Arcai

Como topónimo **Arcai** pode referirse a:

;En Galiza
***Arcai**, lugar da parroquia de Bardaos, no concello de Tordoia;
***Arcai**, lugar da parroquia de Bembibre, no concello de Val do Dubra;
***Arcai de Abaixo**, lugar da parroquia de Gorgullos, no concello de Tordoia;
***Vilarcai**, lugar da parroquia de Esteiro, no concello de Cedeira.

## Véxase tamén
### Outros artigos
Ramiro Pellitero

**Ramiro Pellitero Iglesias**, nado o 13 de xaneiro de 1956 en León, é un teólogo católico leonés.

## Traxectoria 
Licenciouse en Medicina pola USC en 1981, e posteriormente en Teoloxía pola Universidade de Navarra en 1985. En 1988 foi ordenado sacerdote do Opus Dei, e en 1992 doutorouse en Teoloxía pola mesma universidade, cunha tese sobre Yves Congar titulada *"La teología del laicado en la obra de Yves Congar"*.

Posteriormente pasou a ser profesor adxunto de Teoloxía pastoral na Universidade de Navarra, onde foi tamén até 1998 secretario do departamento de Eclesioloxía. En 1998 traballou como investigador asociado e deu clases na Universidade Católica de América.

## Obra 
* 
* 
* 
* 
* 
* 
* 
* 

## Notas
Concello rural de Augustów

O **concello de Augustów** é un concello *(gmina)* rural do condado de Augustów, en Polonia. O seu centro administrativo é a vila de Augustów, aínda que non pertence ao concello e constitúe un concello separado.

O concello ten unha superficie de 266,52&nbsp;km2, e unha poboación total de 6.675 habitantes (2006).
Río Zidacos

O **Zidacos** (en éuscaro: *Zidakos*) é un pequeno río que discorre pola zona media de Navarra. Nace na serra de Alaitz, na parte alta do norte da Valdorba e, despois de atravesar cidades como Tafalla e Olite, desemboca no río Aragón, moi preto de Caparroso. No tramo alto do seu percorrido, dende o seu nacedoiro e ata o seu paso por Untzue, é coñecido como regueiro Artusia.

A súa achega media anual é de 91 hm³. Ten como afluentes os regueiros Mairaga e Sánsoain. No termo municipal de Garínoain conflúe co río Zenborrain, que contribúe en boa parte ao seu caudal. O anteriormente mencionado regueiro de Mairaga é represado na súa parte máis alta, moi preto de Bariain, no municipio de Oloritz, para formar o encoro de Mairaga que abastece de auga potable a Mancomunidade de Mairaga.

Como curiosidade, cabe mencionar que existe na Rioxa outro río homónimo, pero con diferente grafía, o río Cidacos.

## Véxase tamén 
### Bibliografía 
* 

### Ligazóns externas 
*Información da Confederación Hidrográfica do Ebro
Bardenas Reales

As **Bardenas Reales de Navarra** son unha paraxe natural semidesértica dunhas 42.000 ten que se estende polo sueste de Navarra (España). Os seus chans son de arxilas, xesos e arenitas e foron erosionados pola auga e o vento creando formas sorprendentes nas que destacan os barrancos, as mesetas de estrutura tabular e os outeiros solitarios, chamados cabezos.

As Bardenas carecen de núcleos urbanos, a súa vexetación é moi escasa e as múltiples correntes de auga que sucan o territorio teñen un caudal marcadamente irregular, permanecendo secos a maior parte do ano. A altitude oscila entre os 280 e os 659 msnm. As Bardenas sitúanse nun punto equidistante entre a cordilleira pirenaica e a ibérica. As Bardenas Reales, antiga posesión real, non forman parte de ningún termo municipal e son propiedade da Comunidade Foral de Navarra. Vinte e dous municipios e entidades (os «congozantes») forman a Comunidade de Bardenas Reales, unha entidade de Dereito Público encargada do aproveitamento da paraxe.

Na actualidade, a maior parte das Bardenas Reales encóntranse protexidas dende o ano 1999 mediante a figura dun parque natural de 39.274 ha. Anteriormente, en 1986, dúas paraxes das Bardenas, o Rincón del Bú e as Caídas de la Negra, foran declaradas reservas naturais. Dende o 7 de novembro de 2000 o conxunto foi declarado Reserva da Biosfera.

## Descrición do parque 
Este parque natural tamén contén no seu interior unha reserva da biosfera, feita oficial no ano 2000. As paisaxes son de tipo desértico e estepario dando lugar a formacións xeolóxicas de grande interese.

Preto do parque, mais fóra dos seus límites oficiais, o río Ebro presenta boas forestas de ribeira. Para conservalas declaráronse varias figuras de protección: dúas reservas naturais, Soto de la Remonta de 44 ha e o Soto del Ramalete de 50 ha, e dous enclaves naturais, Sotos de Traslapuente de 26ha e Sotos de Murillo de las Limas de 93 ha. Nestas zonas a presenza de aves limícolas e acuáticas é salientábel.

## Flora e fauna 
A vexetación máis importante está representada polas gramíneas (coma o *Lygeum spartum*) e o sotobosque de tipo leñoso, coma por exemplo a *Herba alba*, *Salsola vermiculata* e *Ononis tridentata*.

As aves son o grupo de fauna de maior relevancia. Existen bos exemplos de aves esteparias: ganga, cortizol común, calandra real e a laverca E de aves rapaces coma o voitre branco, voitre leonado, a gatafornela e a aguia real.

## Véxase tamén 
### Ligazóns externas 
* Web Oficial do parque 
* Información do portal de Turismo de Navarra
* Bardenas Reales
Concello de Michałowo

O **concello de Michałowo** é un concello *(gmina)* urbano-rural do condado de Białystok, en Polonia. O seu centro administrativo é a localidade homónima, a aproximadamente 31&nbsp;km ao leste de Białystok.

O concello ten unha superficie de 409,19&nbsp;km2, e unha poboación total de 7.263 habitantes (2006).
Bieruń

**Bieruń** é unha vila e concello *(gmina)* urbano do condado de Bieruń-Lędziny, en Polonia. Sitúase a aproximadamente 25&nbsp;km ao sur de Katowice, a capital do voivodato de Silesia.
O concello ten unha superficie de 40,49&nbsp;km2, e unha poboación total de 19.681 habitantes (2012).
AP-15

A **AP-15** ou **Autoestrada de Navarra** é unha autoestrada do norte de España. que percorre a Comunidade Foral de Navarra de norte a sur. Comeza no enlace 17 da AP-68 á altura de Tudela, e finaliza en Irurtzun, onde continúa baixo a denominación de A-15 cara a Donostia, tendo unha lonxitude total de 112,15&nbsp;km. En Irurtzun comeza tamén a A-10 en dirección a Vitoria.

A autovía foi construída entre 1974 e 1980. Está dividida en dous tramos (Tudela-Pamplona e Pamplona-Irurtzun) ambos os dous unidos por un tramo de autoestrada libre de peaxe, a rolda de Pamplona Oeste (A-15).

A Sociedade Concesionaria da autoestrada é a empresa Autoestradas de Navarra, S.A., máis coñecida polo seu acrónimo «Audenasa» cuxo 50% pertence ao grupo Itínere e o outro 50% restante ao Goberno de Navarra.

## Notas 
## Véxase tamén 
### Outros artigos 
*Lista de autoestradas e autovías de España
Żory

**Żory** é unha cidade-condado de Polonia, pertencente ao voivodato de Silesia. Sitúase a aproximadamente 30&nbsp;km ao suroeste de Katowice, a capital do voivodato.

A cidade-condado ten unha superficie de 65&nbsp;km2, e unha poboación total de 59.960 habitantes (2013).
Arantzadi

**Arantzadi** (en castelán: *Aranzadi*) é un barrio de Pamplona (Navarra) situado ao norte da cidade, nun meandro do río Arga, entre os barrios da Arrotxapea e a Txantrea.

Está zona está dedicada a hortas e zonas verdes e de esparexemento, como a Cidade Deportiva de Arantzadi. Arantzadi esta integrado no Parque fluvial do río Arga.